ዝርዝር ኣስማቶም ኣብ መወዳእታ እዚ ጽሑፍ ክትረኽብዎ ኢኹም። ፈተነ ዕልዋ መንግስቲ ዘየውደቖም፣ ሕገ-መንግስቲ ዝከለሱ፣ ደጋጊሞም መረጻ ዝሰዓሩ መራሕቲ፡ ድሕሪ ዓሰርተ ዓመት ሕጂ'ውን ኣብ መንበሮም ኣለዉ። ፖለቲካ ዓለምና ዋላካ ብዙሕ ዝተቐያየረ ነገር እንተሃለዎ፡ ንሶም ግን ሕጂ'ውን በትረ ስልጣኖም ምስጨበጡ'ዮም። ብኣንጻሩ፡ ስዊዘርላንድ ኣብቶም ዝሓለፉ ዓሰርተ ዓመታት፡ 10 ፕረዚደንታት ነይሮምዋ። ምኽንያቱ ድማ፡ ብመሰረት ሕገ መንግስቲ እታ ሃገር ፕረዚደንት ንሓደ ዓመት ጥራሕ'ዩ ዘገልግል። ሕጂ'ውን ይመክኽ ምንጪ ስእሊ, NASA ሰብ ሰርሖ ብዝኾኑ ምኽንያታት ይመክኽ ብዛዕባ ዘለዉ ኹምሪ በረዳት ዓለምና ምስማዕ ካብ እንጅምር ነዊሕ እዋን ኮይኑ እዩ። ናትና ሜላ ኣነባብራ ግን ሕጂ'ውን ኣይተቐየረን። ለውጢ ኩነታት ኣየር ፈለማ ንድኻታት ሃገራት እዩ ዝሃሲ፤ መራሕቲ ዓለምና ግን ጽልውኡ ንምቕናስ ዘኽእል ስምምዕ ክገብሩ 21 ዓመታት ወዲኡሎም። ኣብቲ ዝሓለፈ ዓሰርተ ዓመት፡ ገለ ምምሕያሽ ኣይተርኣየን። ዋዒ ዓለምና እውን ካብ መዓልቲ ናብ መዓልቲ እናወሰኸ ይኸይድ ኣሎ። ሕጂ'ውን ኣብ ድክነት ምንጪ ስእሊ, Getty Images መግለጺ ስእሊ, ብደረጃ ዓለም ዘይምዕሩይ ሃብቲ ይውስኽ ዝተለወጠ ነገር እንተሃለወ፡ ቅድሚ ዓሰርተ ዓመት ናይ ዓለምና ሃብታማት ኩባንያታት፡ ናይ ነዳድን ባንክን ትካላት ምንባረን እዩ። ኣብ 2018 ግን፡ ብዓበይቲ ትካላት ቴክኖሎጂ ተዓብሊሉ እዩ። ከም ዘለዎ ዝቐጸለ ነገር ግን፡ ኣብ መንጎ ሃብታማትን ድኻታትን ዘሎ ዓብዪ ፍልልይ እዩ። እካደኣስ፡ ድሕሪ እቲ ናይ 2008 ገንዘባዊ ቅልውላው፡ እናሰፍሐ ከይዱ። ባይቶ ዓዲ እንግሊዝ ዘውጸኦ ትንታነ ከምዘርእዮ፡ ካብ 2008 ክሳብ 2017፤ ሃብቲ ናይቶም 1 ሚኢታዊ ኣብ መላእ ዓለምና ዝርከቡ ሃብታማት በብዓመቱ ብ 6 ምኢታዊ ክዓቢ እንከሎ፡ ናይቶም 99 ሚኢታዊ ድኻታት ግን ብ 3 ምኢታዊ ጥራሕ እዩ ዓብዩ። እቲ ጸብጻብ ከምዘመልክቶ፡ እቶም 1 ምኢታዊ ሃብታማት፡ ኣብ 2030 ናይ ዓለምና 64 ምኢታዊ ሃብቲ ክብሕቱ ኣብ መገዲ እዮም ዘለዉ። ሕጂ'ውን ዘይምዕሩይ ምንጪ ስእሊ, Getty Images ብዛዕባ ማዕርነት ደቂኣንስትዮ ብዙሕ እኳ እንተተወግዐ፡ መዓልታዊ ህይወተን ግን ብዙሕ ኣይተለወጠን። ሓቂ እዩ፡ ገለ ነገራት ተለዊጦም እዮም። ንኣብነት፡ ብትሕቲ ቀምሽ ጓል ኣንስተይቲ ስእሊ ምስኣል ኣብ ዓዲ እንግሊዝ በሕጊ ዘቕጽዕ ገበን ኮይኑ'ሎ። ደቡብ ኮርያ ድማ፡ ብዝተሓብኡ ካሜራታት ዝተቐረጹን፡ ደቂኣንስትዮ ክዳነን ክቕይራ እንከለዋ ዘርእዩ ቪድዮታት ዝዝርግሕ ዝነበረ መርበብ ሓበሬታ ዓጽያ እያ። ስዑዲ ዓረብ እውን፡ ደቂ ኣንስትዮ ናብ ሜዳ ኩዕሶ እግሪ ኣትየን ጸወታታት ክሪኣ ፈቒዳ፡ ንገለ ደቂኣንስትዮ ድማ መዘወሪ ፍቓድ መኪና ሂባ'ላ። ኣብ ህንዲ ድማ፡ ደቂ ኣንስትዮ ከይኣትወኦ ክልኩል ናብ ዝነበረ ገለ ቤተመቕደሳት ክኣትዋ መሰል ረኺበን ኣለዋ። ግን ከኣ፡ ደቂ ኣንስትዮ ኣብ እዋን ወርሓዊ ጽግያት፡ ተገሊለን ንበይነን ኣብዝቕመጣሉ ኣጉዶ ብዙሓት ይሞታ ኣለዋ። ኣብ ህንዲ ሕጂ'ውን ኣዋልድ ብብዙሓት ኣወዳት ይዕመጻን ይጋፈዓን። ምስዳድ ጥንሲ፡ ኣብ ኤልሳቫዶር ሕዚ'ውን ንማእሰርቲ ዘቃልዕ ወንጀል እዩ። ንደቂኣንስትዮ እቲ ኣዝዩ ሓደገኛ ዝኾነ ቦታ ድማ ቤተን እዩ። ኣብ ገለ ሃገራት ኣፍሪቃ ድማ ብዙሓት ኣብ እዋን ምኽንሻብ ህይወተን ይሓልፍ። ጉዳይ ማዕርነት ደቂ ኣንስትዮ፡ ኣብ ዓለምና ኣዝዩ ዝሑል ምምሕያሽ እዩ ዘርእይ ዘሎ። ኣብ ዝሓለፈ ዓመት ዝተሳለጠ ዋዕላ ቁጠባ ዓለም (World Economic Forum) ብመሰረት ዘቐመጦ ግምት፡ ኣብ መንጎ ደቂተባዕትዮን ደቂኣንስትዮን ዘሎ ፍልልይ መሃያ ንምምላእ 202 ዓመት የድልይ። እቶም ዘይተለወጡ ሰብመዚ መን'ዮም?
